CONVOCATÒRIA PÚBLICA DE TRES AJUDES D'INVESTIGACIÓ DE TEORIA, CRÍTICA O HISTÒRIA DE L'ART CONTEMPORANI AL VOLTANT DE QUALSEVOL ASPECTE RELACIONAT AMB LES ARTS O ELS ARTISTES PLÀSTICS O ARTISTES PLÀSTIQUES O SOBRE L'OBRA D'ANTONI MIRÓ AMB LA PUBLICACIÓ DEL TREBALL L'THH 7942 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5308)
  + [Valencià](/va/acuerdo/5308)






Selector de idioma

Leer

* [Español](/es/acuerdo/5308)
* [Valencià](/va/acuerdo/5308)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PÚBLICA DE TRES AJUDES D'INVESTIGACIÓ DE TEORIA, CRÍTICA O HISTÒRIA DE L'ART CONTEMPORANI AL VOLTANT DE QUALSEVOL ASPECTE RELACIONAT AMB LES ARTS O ELS ARTISTES PLÀSTICS O ARTISTES PLÀSTIQUES O SOBRE L'OBRA D'ANTONI MIRÓ AMB LA PUBLICACIÓ DEL TREBALL L'GBZ 1687[Butlletí Oficial Universitat d'Alacant](/ca/Publicacion)
===========================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PÚBLICA DE TRES AJUDES D'INVESTIGACIÓ DE TEORIA, CRÍTICA O HISTÒRIA DE L'ART CONTEMPORANI AL VOLTANT DE QUALSEVOL ASPECTE RELACIONAT AMB LES ARTS O ELS ARTISTES PLÀSTICS O ARTISTES PLÀSTIQUES O SOBRE L'OBRA D'ANTONI MIRÓ AMB LA PUBLICACIÓ DEL TREBALL L'FGK 4465

Data d'aprovació
:   11/06/2019

Data de publicació
:   11/06/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5308.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5308)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5308)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PÚBLICA DE TRES AJUDES D'INVESTIGACIÓ DE TEORIA, CRÍTICA O HISTÒRIA DE L'ART CONTEMPORANI AL VOLTANT DE QUALSEVOL ASPECTE RELACIONAT AMB LES ARTS O ELS ARTISTES PLÀSTICS O ARTISTES PLÀSTIQUES O SOBRE L'OBRA D'ANTONI MIRÓ AMB LA PUBLICACIÓ DEL TREBALL L'IFP 1039&url=https://www.boua.ua.es/va/acuerdo/5308)

**Títol:** CONVOCATÒRIA PÚBLICA DE TRES AJUDES D'INVESTIGACIÓ DE TEORIA, CRÍTICA O HISTÒRIA DE L'ART CONTEMPORANI AL VOLTANT DE QUALSEVOL ASPECTE RELACIONAT AMB LES ARTS O ELS ARTISTES PLÀSTICS O ARTISTES PLÀSTIQUES O SOBRE L'OBRA D'ANTONI MIRÓ AMB LA PUBLICACIÓ DEL TREBALL L'PAT 7003

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dimarts, 11 de juny de 2019

CONVOCATÒRIA PÚBLICA DE TRES AJUDES D’INVESTIGACIÓ DE TEORIA, CRÍTICA O HISTÒRIA DE L’ART CONTEMPORANI AL VOLTANT DE QUALSEVOL ASPECTE RELACIONAT AMB LES ARTS O ELS ARTISTES PLÀSTICS O ARTISTES PLÀSTIQUES O SOBRE L’OBRA D’ANTONI MIRÓ AMB LA PUBLICACIÓ DEL TREBALL L’RUL 5172

Col·labora: Fundació Banc Sabadell

1. Justificació i objectius

Aquesta proposta de convocatòria de la Càtedra Antoni Miró d'Art Contemporani de la Universitat d'Alacant vol promoure treballs que contribuïsquen al coneixement i la difusió de l’art contemporani.

Els projectes, d’extensió i configuració lliures, han d’expressar clarament l’objectiu de l’estudi, les hipòtesis principals i els mètodes d’investigació previstos. Es poden utilitzar materials ja elaborats en investigacions prèvies (tesi doctoral o de llicenciatura, o altres treballs d’origen no acadèmic), sempre que siguen inèdits.

Hi poden concórrer projectes d’investigació plantejats tant individualment com en equip de treball. S’hi han de fer constar les dades personals (nom, cognoms, adreça i telèfon) i el currículum de la persona concursant o de cadascun dels membres del grup concursant.

2. Procediment

Presentació de les sol·licituds:

Les candidatures s’enviaran al Secretariat de Promoció Cultural i Lingüística i el termini de presentació començarà l’endemà de la publicació d’aquesta convocatòria en el BOUA i acabarà el 10 de setembre de 2019. Les dades de contacte del Secretariat són:

Universitat d’Alacant

Secretariat de Promoció Cultural i Lingüística

Edifici Germà Bernàcer, 1a planta GB/1011

Carretera Sant Vicent s/n  
 03806 - Sant Vicent del Raspeig (Alacant)

965 90 98 21 - [l.zqsgumee@gf.tc](mailto://p.zxnmbfsn@ob.zj)

Resolució:

La resolució de les ajudes es publicarà a partir dels 20 dies naturals una vegada finalitzat el termini de presentació de les sol·licituds.

Tramitació econòmica de l’ajuda:

La tramitació de les ajudes es farà en dos fases: la tramitació del 60% del total de l’ajuda dins dels 30 dies naturals següents a partir de la resolució definitiva. La tramitació del 40% restant dins dels 30 dies naturals següents a partir del lliurament del projecte. El projecte s'ha de lliurar dins del termini de durada de l'ajuda.

Les ajudes, que tindran una durada de dotze mesos, estaran dotades amb 1.500€, a pagar des del cap. IV del Secretariat de Promoció Cultural i Lingüística, a partir de la col·laboració de la Fundació Banc Sabadell. Es concediran a tres projectes, i els autors o autores, o les persones responsables del equips en representació seua, les rebran fraccionades en dos pagaments: el primer, de 900€, en el moment de la concessió i després que les persones adjudicatàries de les ajudes les hagen acceptades i s’hagen compromès a dur el projecte a terme durant els dotze mesos següents; el segon, de 600€, quan lliuren el treball acabat i aquest siga acceptat per la Comissió de Seguiment de la Càtedra Antoni Miró després de l’informe de la Comissió de Selecció.

La Universitat d’Alacant, a través de la col·laboració de la Fundació Banc Sabadell, costejarà la publicació dels tres projectes amb un màxim de 1.500€ cadascun.

3. Desestimació de les ajudes

En cas de no justificar l’ajuda concedida o no concloure el treball, la quantitat anticipada ha de reintegrar-se.

La Càtedra es reserva el dret de suspendre la continuïtat de l’ajuda per l’incompliment dels compromisos contrets per part de la persona beneficiària o per la renúncia d’aquesta. La Càtedra determinarà si escau o no la devolució total o parcial de les quantitats satisfetes i si escau la suspensió o l’anul·lació dels pagaments restants. En els casos de renúncia o suspensió esmentats, l’entitat convocant podrà nomenar un o una suplent com a nova persona adjudicatària de l’ajuda d’investigació.

En queden excloses, en tot cas, les sol·licituds d’ajuda presentades per persones interessades que no hagen justificat correctament les activitats d’investigació ja subvencionades en altres convocatòries atorgades per aquesta Càtedra.

4. Drets de reproducció / propietat

L’acceptació de l’ajuda concedida comporta la cessió dels drets de propietat dels projectes realitzats per a la difusió posterior i la reproducció d’aquests en mitjans impresos i digitals.

El material i les idees que formen part dels projectes no seleccionats que presentaran els candidats són propietat intel·lectual dels candidats, amb la qual cosa ni la Fundació Banc Sabadell ni la Universitat d’Alacant podran usar aquestos continguts sense el consentiment dels aspirants. Tota la documentació rebuda per part dels aspirants que es presenten a la convocatòria, en el cas de no ser seleccionats, es podrà arreplegar dins del període d'un mes en el Secretariat de Promoció Cultural i Lingüística de la Universitat d’Alacant per a la seua devolució.

5. Comissió de Selecció

Les sol·licituds seran analitzades per una comissió constituïda a l’efecte, de la qual formaran part el vicerector de Cultura, Esport i Llengües, la directora del Secretariat de Promoció Cultural i Lingüística, dos representants de la Comissió de Seguiment de la Càtedra Antoni Miró elegits entre els membres d’aquesta, el president de la Fundació Banc Sabadell, Sr. Miquel Molins, i el director acadèmic de la Càtedra, que en serà el secretari.

La valoració de les sol·licituds, atenent als criteris anteriors, es durà a terme aplicant el barem següent:

a. Adequació de la proposta a l’objectiu de la convocatòria: 0-2 punts.

b. Interès de l’activitat: 0-3 punts.

c. Viabilitat de la proposta: 0-3 punts.

d. Innovació de la proposta: 0-2 punts.

e. Multilingüisme de la proposta: 0-1 punt.

f. Integració d’una perspectiva de gènere: 0-1 punt.

D’altra banda, l’ajuda podrà declarar-se deserta en el cas que el jurat estime que cap dels projectes presentats compleix els requisits o les condicions de qualitat exigibles.

6. Protecció de dades

Les dades de caràcter personal que consten en la sol·licitud seran tractats per la Universitat d'Alacant, en el seu caràcter de “responsable” i incorporats en l'activitat de tractament “Subvencions, beques, Ajudes i premis”. La finalitat d'aquest tractament de dades personals serà la gestió i resolució de la convocatòria. Finalitat basada en l’interès públic de la convocatòria i en la sol·licitud de participació en ella.

En el marc dels tractaments esmentats, les seues dades no se cediran a tercers excepte obligació legal.

Pot exercitar els seus drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant, o bé a través de la seua Seu Electrònica (<https://seuelectronica.ua.es>)

7. Recursos

Contra aquesta convocatòria i els actes administratius que es deriven d'ella, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent.

La presentació de projectes a aquesta convocatòria pressuposa l’acceptació íntegra de les bases.

Alacant, 11 de juny de 2019

Esther Algarra Prats

Secretaria General





[Carretera Sant Vicent del Raspeig s/n  
03661 Sant Vicent del Raspeig - Alacant  
 Tel. 54 042 5115 - Fax 43 074 5656](https://www.google.es/maps/@36.488817,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12605&trk=tyah&trkInfo=tarId%0M1226998214315%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)